Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 913

2. KORSZERÛ RENDSZEREK Idõkeret: 1–2 hét Cél Az energia jelentõségének felismerése. Az energiaforrások ismerete. A takarékos energia-felhasználás ismérveinek elsajátítása. Az információátadás folyamatának ismerete. A folyamat fõbb alkotóinak elkülönítése. A technikai környezetünkben használt anyagok csoportosításának ismerete. A vas-, acél- és alumíniumgyártás folyamatának, a fémmegmunkáló technológiáknak az ismerete. Mûanyagok és kompozit anyagok alkalmazásainak felismerése. Tájékozódás az anyag vizsgálatában, egyszerû használati tárgyak tervezésében és kivitelezésében. A géprendszerek szerkezetének (erõgép - közlõmû - munkagép) és a részrendszerek funkciójának megismerése. Az egyszerûbb gépelemek vetületi ábrázolásának ismerete. A rajzok olvasása. A metszeti ábrázolás értelmezése. Funkcionális / szerkezeti / mûködési modellek tervezése és építése. Követelmény Ismerje az energia átalakításának problémáit. Legyen tájékozott az energiaátalakítások környezeti hatásaiban. Ismerje az energiafelhasználás új útjait, a megújuló energiaforrások használatának elõnyeit és korlátait. Legyen jól tájékozott az információátadás folyamatában. Ismerje az anyagok csoportosításának fõ szempontjait, példákkal illusztrálja azokat. Ismerje a leggyakrabban használt fémek gyártástechnológiájának elveit. Legyen jártas az egyszerû fémmegmunkálás folyamatában (hajlítás, vágás, harapás, lyukasztás, fûrészelés). Biztos ismeretei legyenek az elemi anyagvizsgálatok elvégzésében. Legyen jártas a méretek pontos leolvasásában, rajzi méretmegadásból a méretek rekonstruálásában. Ismerje a géprendszerek szerkezetét. Legyen jártas egyszerûbb alkatrészek vetületi, nézeti, metszeti ábrázolásában. Függõség Történelmi és technikatörténeti ismeretek. Lakókörnyezetünk technikai rendszereinek felhasználói ismerete. Természettudományi, történelmi elõismereteik alapján legyenek képesek különbözõ folyamatok összehasonlítására, párhuzamba állítására. Tartalom 2.1. Energia elõállítása és felhasználása (3) Energiafelhasználás különbözõ korokban. Ásványi energiahordozók. Megújuló energiaforrások. 2.2. Informatikai rendszerek (2) Az információátadás folyamata. A számítógép mint információtovábbító és -átalakító rendszer. 2.3. Korszerû anyagokat elõállító rendszerek (3) Az anyagok csoportosítása. Fémes anyagok és megmunkálásuk. Mûanyagok és kompozit anyagok. Egyszerû használati tárgyak tervezése és kivitelezése. 2.4. A gép (4) Géprendszerek szerkezete. Gépelemek és ábrázolásuk. Egyszerû mechanizmusok modellezése. Belsõ égésû motorok. Értékelés Energiafelhasználási fénykép értékelése elõre megadott szempontok szerint. Technikatörténeti gyûjtemény értékelõ megbeszélése. Elkészített munkadarabok és modellek önértékelése megadott szempontok alapján.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes